দিন কয়েক আগে মেট্রোর সামনে ঝাঁপ দিয়ে আত্মহত্যা করতে গিয়ে চোট পেয়েছিলেন দিল্লি বিশ্ববিদ্যালয়ের এক পড়ুয়া। মঙ্গলবার হাসপাতালে তাঁর মৃত্যু হয়েছে। গত বৃহস্পতিবার মেট্রোর সামনে ঝাঁপ দিয়ে আত্মহত্যার চেষ্টা করেন ২১ বছরের অনুরাধা। দিল্লি বিশ্ববিদ্যালয়ের মিরান্ডা হাউসের ফাইনাল ইয়ারের় ছাত্রী তিনি। প্রাথমিক ভাবে পুলিশ জানিয়েছে, প্র্যাক্টিকাল পরীক্ষায় খারাপ ফল নিয়ে মানসিক ভাবে বিধ্বস্ত ছিলেন অনুরাধা। তার থেকেই এই চরম সিদ্ধান্ত নেন তিনি।